ധാരി ദേവി

ഇന്ത്യ ഉത്തരാഖണ്ഡിലെ ഗർവാൾ മേഖലയിൽ ശ്രീനഗറിനും രുദ്രപ്രയാഗിനും ഇടയിൽ അലക്നന്ദ നദിയുടെ മധ്യത്തിൽ  സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് ധാരി ദേവി. ധാരി ദേവിയുടെ വിഗ്രഹത്തിന്റെ മുകൾ പകുതി ക്ഷേത്രത്തിലാണെങ്കിൽ, വിഗ്രഹത്തിന്റെ താഴത്തെ പകുതി രുദ്രപയാഗ് ജില്ലയിൽ തന്നെയുള്ള കാളിമഠ്ക്ഷേത്രത്തിൽ ആണ് സ്ഥിതി ചെയ്യുന്നത്, അവിടെ ദേവിയെ കാളി ദേവിയുടെ രൂപമായി ആരാധിക്കുന്നു. 
ലഘുചിത്രം|335x335ബിന്ദു|ധാരി ദേവി ക്ഷേത്രം ജനുവരി 2002
ഉത്തരാഖണ്ഡിലെ രക്ഷാധികാരിയായി കണക്കാക്കപ്പെടുന്ന അവർ ചാർ ധാമുകളുടെയും സംരക്ഷകയായി ആദരിക്കപ്പെടുന്നു.  ശ്രീമതി ദേവി ഭഗവത് എന്ന ഭക്ത ലിസ്റ്റ് ചെയ്ത ഇന്ത്യയിലെ 108 ശക്തി സ്ഥലുകളിൽ ഒന്നാണ് ഈ ക്ഷേത്രം. ഭൂമിദേവിയുടെ ഒരു അവതാരസങ്കല്പമാണ് ഇവിടെ ആരാധിക്കുന്ന ദേവിക്കുള്ളത്. ധരിക്കുന്നവൾ അഥവാ സംരക്ഷിക്കുന്നവൽ എന്നാണ് ധാരി എന്ന വാക്കിനർത്ഥം.

 2013 ഉത്തരാഖണ്ഡിലെ വെള്ളപ്പൊക്കം 
ഈ ദേവിയെ ഇവിടെ നിന്ന് മാറ്റാൻ സാധ്യമല്ല എന്ന് വിശ്വസിക്കപ്പെടുന്നു. മറ്റ് ക്ഷേത്രങ്ങളിലെപ്പോലെ ജീവതയിലോ, ഡോളിയിലോ, പുറത്തേക്ക് എഴുന്നള്ളിക്കുന്ന രീതി ഇവിടെ ഇല്ല. അതുകൊണ്ട് തന്നെ ദേവിക്ക് സ്ഥാനചലനം പാടില്ലെന്ന് ഇവിടെ വിശ്വസിക്കപ്പെടുന്നു. 

2013 ജൂൺ 16 ന് ദേവിയുടെ യഥാർത്ഥ ക്ഷേത്രം നീക്കം ചെയ്യുകയും അലക്നന്ദ നദിയിൽ നിന്ന് ഏകദേശം 611 മീറ്റർ ഉയരത്തിലുള്ള കോൺക്രീറ്റ് പ്ലാറ്റ്ഫോമിലേക്ക് മാറ്റുകയും ചെയ്തു,  അലകനന്ദ ഹൈഡ്രോ പവർ കമ്പനി ലിമിറ്റഡ് (എഎച്ച്പിസിഎൽ) നിർമ്മിക്കുന്ന 330 മെഗാവാട്ട് അലക്നന്ദ ഹൈഡ്രോ ഇലക്ട്രിക് അണക്കെട്ടിന്റെ നിർമ്മാണത്തിന് വഴി നൽകുന്നതിനായിട്ടണ് ഈ മാറ്റം നടത്തിയത്. 

ആകസ്മികമായി, വിഗ്രഹം നീക്കി മണിക്കൂറുകൾക്ക് ശേഷം, 2004 ലെ സുനാമിക്ക് ശേഷമുള്ള രാജ്യത്തെ ഏറ്റവും വലിയ പ്രകൃതിദുരന്തങ്ങളിലൊന്നായി ഈ പ്രദേശം മാറി. 2013ലെ ഉത്തരേന്ത്യൻ വെള്ളപ്പൊക്കം നിരവധി ദിവസത്തെ മേഘവിസ്ഫോടനത്തെ തുടർന്ന് ഉണ്ടായ വിനാശകരമായ വെള്ളപ്പൊക്കവും മണ്ണിടിച്ചിലും ക്ഷേത്രനഗരം മുഴുവൻ ഒലിച്ചുപോകുകയും നൂറുകണക്കിന് ആളുകൾ കൊല്ലപ്പെടുകയും ചെയ്തു. വെള്ളപ്പൊക്കത്തെത്തുടർന്ന് തകർന്നുപോയ 330 മെഗാവാട്ട് ജലവൈദ്യുത പദ്ധതിക്ക് വഴിയൊരുക്കുന്നതിനായി ദേവിയെ അവരുടെ 'മൂൽസ്ഥാനി' ൽ നിന്ന് മാറ്റിയതിനാൽ ഉത്തരാഖണ്ഡിനാകെ ദേവിയുടെ രോഷം നേരിടേണ്ടിവന്നുവെന്ന് പ്രദേശവാസികളും ഭക്തരും വിശ്വസിക്കുന്നു. 1882ൽ ഒരു പ്രാദേശിക രാജാവ് നടത്തിയ സമാനമായ ഒരു ശ്രമം കേദാർനാഥിനെ തകർത്ത ഒരു മണ്ണിടിച്ചിലിൽ കലാശിച്ചിരുന്നു.

പുതിയ ക്ഷേത്രം ഇപ്പോൾ അതിന്റെ യഥാർത്ഥ സ്ഥലത്താണ് നിർമ്മിച്ചിരിക്കുന്നത്.

 പരാമർശങ്ങൾ 

വർഗ്ഗം:ശക്തി ക്ഷേത്രങ്ങൾ
വർഗ്ഗം:ഉത്തരാഖണ്ഡിലെ ക്ഷേത്രങ്ങൾ